CELEX: 22017D2040
Language: sk
Date: 2016-04-29 00:00:00
Title: Rozhodnutie Spoločného výboru EHP č. 90/2016 z 29. apríla 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/2040]

16.11.2017   
               
               
                  SK
               
               
                  Úradný vestník Európskej únie
               
               
                  L 300/39
               
            ROZHODNUTIE SPOLOČNÉHO VÝBORU EHP
      č. 90/2016
      z 29. apríla 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/2040]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie (EÚ) 2015/1735 z 24. septembra 2015 o presnom umiestnení všeobecného varovania a informačného odkazu na tabaku na vlastnoručné zhotovenie cigariet predávanom v balíčkoch (1), sa má začleniť do Dohody o EHP.
               
            
                  (2)
               
               
                  Vykonávacie rozhodnutie Komisie (EÚ) 2015/1842 z 9. októbra 2015 o technických špecifikáciách pre grafický nákres, dizajn a tvar kombinovaných zdravotných varovaní na tabakových výrobkoch na fajčenie (2), sa má začleniť do Dohody o EHP.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V kapitole XXV prílohy II k Dohode o EHP sa za bod 3 (smernica Európskeho parlamentu a Rady 2001/37/ES) vkladajú tieto body:
      
                  „3a.
               
               
                  
                     32015 D 1735: vykonávacie rozhodnutie Komisie (EÚ) 2015/1735 z 24. septembra 2015 o presnom umiestnení všeobecného varovania a informačného odkazu na tabaku na vlastnoručné zhotovenie cigariet predávanom v balíčkoch (Ú. v. EÚ L 252, 29.9.2015, s. 49).
               
            
                  3b.
               
               
                  
                     32015 D 1842: vykonávacie rozhodnutie Komisie (EÚ) 2015/1842 z 9. októbra 2015 o technických špecifikáciách pre grafický nákres, dizajn a tvar kombinovaných zdravotných varovaní na tabakových výrobkoch na fajčenie (Ú. v. EÚ L 267, 14.10.2015, s. 5.)“
               
            Článok 2
      Znenie vykonávacích rozhodnutí (EÚ) 2015/1735 a (EÚ) 2015/1842 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 30. apríla 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1),alebo dňom nadobudnutia účinnosti rozhodnutia Spoločného výboru EHP o začlenení smernice Európskeho parlamentu a Rady 2014/40/EÚ do Dohody o EHP podľa toho, čo nastane neskôr.
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 29. apríla 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 252, 29.9.2015, s. 49.
      
         (2)  Ú. v. EÚ L 267, 14.10.2015, s. 5.
      
         (*1)  Ústavné požiadavky neboli oznámené.